钦定古今图书集成/明伦汇编/氏族典/第592卷 > 欧阳晖
## 钦定古今图书集成/明伦汇编/氏族典/第592卷 > 欧阳晖

按《从化县志》：“晖，字伯曦，潢之子。博学工词翰，由万历
经魁筮仕临贺令，考满擢南京主事。时魏珰擅权，忠
正被祸，晖有‘阴霾国事非’之句。珰闻，以讪谤系狱，同
知府刘铎拷掠甚楚。幸上从宽宥，杖谴归田里。未几，
刘铎重罹锻炼致法，晖遂买舟托为尚平之游。及扺
飞来峡，喟然曰：‘珰恨我深于刘，刘不免，吾何能独生？
吾于此得死所矣’！”赴渊而卒。所著有《寓燕草》《生还草》
及《端云山房》诸刻。